Opetus- ja kulttuuriministeriö

Lausuntopyyntö

23.01.2024 VN/2383/2024

**Lausuntopyyntö ammattikorkeakoulujen rahoitusmallin uudistamista koskevista asetusluonnoksista**

**Johdanto**

Opetus- ja kulttuuriministeriö pyytää lausuntoanne luonnoksesta valtioneuvoston asetukseksi ammattikorkeakouluista annetun valtioneuvoston asetuksen muuttamisesta sekä opetus- ja kulttuuriministeriön asetukseksi ammattikorkeakoulujen perusrahoituksen laskentakriteereistä. Asetusehdotukset perustuvat laajapohjaisen korkeakoulujen rahoituksen ja ohjauksen uudistamista valmistelleen opetus- ja kulttuuriministeriön työryhmän ehdotukseen yliopistojen ja ammattikorkeakoulujen uusiksi rahoitusmalleiksi vuodesta 2025 alkaen ja niitä koskeviksi säädöksiksi.

**Tausta**

Opetus- ja kulttuuriministeriön työryhmä teki joulukuussa 2023 ehdotuksensa korkeakoulujen valtionrahoituksen kohdentamisessa käytettyjen rahoitusmallien uudistamiseksi vuodesta 2025 alkaen ja niiden pohjalta ehdotukset tarvittavista säädösmuutoksista (liitteenä).

Työryhmän ehdotusten mukaisesti ammattikorkeakouluista annetun valtioneuvoston asetuksen 12−14 §:ää ehdotetaan muutettavaksi edistämään hallitusohjelman keskeisiä korkeakoulu- ja tiedepoliittisia tavoitteita turvaten samalla korkeakoulujen autonomiaa ja rahoituksen ennakoitavuutta. Työryhmän ehdotusten mukaisesti ehdotetaan uudistettavaksi myös opetus- ja kulttuuriministeriön asetus ammattikorkeakoulujen perusrahoituksen laskentakriteereistä.

**Tavoitteet**

Pääministeri Petteri Orpon hallitus on sitoutunut tekemään toimenpiteitä, joilla korkeakoulutettujen nuorten aikuisten määrä pyritään nostamaan mahdollisimman lähelle 50 prosenttia vuoteen 2030 mennessä. Koulutustason nostamiseksi korkeakoulutusta on suunnattava aiempaa voimakkaammin ensimmäistä tutkintoa suorittaville. Korkeakoulujen rahoitusmallia arvioidaan niiltä osin kuin muutoksilla voidaan parantaa korkeakoulujen kannustimia varmistaa, että opiskelijat valmistuvat tavoiteajassa.

Hallitus on sitoutunut T&K -järjestelmän kehittämisen periaatteisiin ja parlamentaarisen TKI-työryhmän ehdotusten toimeenpanoon. Välttämätöntä on varmistaa osaajien saatavuus ja riittävät koulutusmäärät sekä Suomen houkuttelevuus ulkomaisten osaajien näkökulmasta. Tavoitteeksi on asetettu Suomeen ohjautuvan EU:n T&K-rahoituksen kaksinkertaistaminen.

Hallitus jatkaa korkeakoulujen profiloitumisen tukemista, jotta voimavarat käytettäisiin mahdollisimman tarkoituksenmukaisesti. Korkeakoulujen autonomiaa tuetaan, mutta koordinointia tarvitaan. Korkeakouluja kannustetaan kansalliseen ja kansainväliseen yhteistyöhön. Koulutuskentän yhteistyön mahdollisuuksia hyödynnetään tehokkaammin ottaen huomioon alueelliset ja kielelliset näkökohdat.

Perusrahoituksella korkeakouluille turvataan resurssit niiden lakisääteisten tehtävien hoitamiseen ja edellytykset toiminnan pitkäjänteiseen kehittämiseen.

**Vastausohjeet vastaanottajille**

Lausunto pyydetään antamaan vastaamalla lausuntopalvelu.fi:ssä julkaistuun lausuntopyyntöön. Lausuntoa ei tarvitse lähettää erikseen sähköpostitse tai postitse.

Lausunnon antaakseen vastaajan tulee rekisteröityä ja kirjautua lausuntopalvelu.fi:hin. Tarkemmat ohjeet palvelun käyttämiseksi löytyvät lausuntopalvelu.fi sivuilta Ohjeet > Käyttöohjeet. Palvelun käyttöönoton tukea voi pyytää osoitteesta [lausuntopalvelu.om@gov.fi](http://lausuntopalvelu.om@gov.fi).

Siinä tapauksessa, että lausuntopalvelu.fi:tä ei ole mahdollista käyttää, lausunnon voi toimittaa opetus- ja kulttuuriministeriön kirjaamoon sähköpostitse (kirjaamo.okm@gov.fi) tai postitse PL 29, 00023 Valtioneuvosto. Saatteessa pyydetään mainitsemaan asianumerot VN/2383/2024 ja VN/2385/2024. VAHVA-asianhallintajärjestelmää käyttäviä ministeriöitä pyydetään kuitenkin viemään lausuntonsa suoraan kyseiselle asialle VAHVA:ssa.

Myös tahot, joita ei ole erikseen mainittu jakelussa, voivat toimittaa lausuntonsa. Kaikki lausunnot ovat julkisia ja ne julkaistaan lausuntopalvelu.fi-sivulla sekä hankkeen internet-sivuilla valtioneuvoston Hankeikkunassa.

**Aikataulu**

Opetus- ja kulttuuriministeriö pyytää toimittamaan lausunnot asetusluonnoksista tätä lomaketta hyödyntäen **viimeistään 20.2.2024.**

**Valmistelijat**

Lisätietoja antavat:
Opetusneuvos Tomi Halonen, 02953 30095, tomi.halonen@gov.fi
Opetusneuvos Jorma Karhu, 02953 30139, jorma.karhu@gov.fi
Hallitusneuvos Laura Hansén, 02953 30398, laura.hansen@gov.fi
Opetusneuvos Maarit Palonen, 02953 30243, maarit.palonen@gov.fi
Opetusneuvos Ulla Mäkeläinen, 02953 30223, ulla.makelainen@gov.fi
Opetusneuvos Jukka Haapamäki, 02953 330 088, jukka.haapamaki@gov.fi

**Linkit**

[https://urn.fi/URN:ISBN:978-952-263-985-1](https://urn.fi/URN%3AISBN%3A978-952-263-985-1) - Ehdotuksen laatineen työryhmän työryhmämuistio: Ehdotus ammattikorkeakoulujen ja yliopistojen valtakunnallisten rahoitusmallien uudistamiseksi vuodesta 2025 alkaen

Arbetsgruppspromemoria med förslag till reform av yrkeshögskolornas och universitetens finansieringsmodeller från och med 2025 (på finska)

<https://valtioneuvosto.fi/hanke?tunnus=OKM010:00/2023> - Rahoitusmalleja uudistaneen työryhmän (KK OHRA –työryhmä 2023) hankeikkunasivu, josta työryhmän työhön liittyvät aineistot ovat ladattavissa.

Arbetsgruppens webbsida i projektportalen (KK OHRA-työryhmä 2023), där material som hänför sig till arbetsgruppens arbete kan laddas ner. (på finska)

**Liitteet:**

VN asetusluonnos ammattikorkeakouluista 230124.pdf - Valtioneuvoston asetus ammattikorkeakouluista annetun valtioneuvoston asetuksen muuttamisesta

VN asetusluonnos ammattikorkeakouluista SV 230124.pdf - Statsrådets förordning om ändring av statsrådets förordning om yrkeshögskolor

MUISTIO VNA ammattikorkeakouluista 230124.pdf

OKM asetusluonnos ammattikorkeakoulujen laskentakriteerit 230124.pdf - Opetus- ja kulttuuriministeriön asetus ammattikorkeakoulujen perusrahoituksen laskentakriteereistä

OKM asetusluonnos ammattikorkeakoulujen laskentakriteerit SV 230124.pdf - Undervisnings- och kulturministeriets förordning om beräkningskriterierna för yrkeshögskolornas basfinansiering

MUISTIO OKMA ammattikorkeakoulujen perusrahoituksen laskentakriteereistä 230124.pdf

**Jakelu:**

|  |  |  |
| --- | --- | --- |
| Aalto-yliopisto |  |  |
| Akava ry |  |  |
| Ammattikorkeakoulujen rehtorineuvosto Arene ry |  |  |
| Ammattiliitto Pro |  |  |
| Business Finland |  |  |
| Centria-ammattikorkeakoulu |  |  |
| Diakonia-ammattikorkeakoulu |  |  |
| Elinkeinoelämän keskusliitto EK |  |  |
| HAAGA-HELIA ammattikorkeakoulu |  |  |
| Helsingin yliopisto |  |  |
| Humanistinen ammattikorkeakoulu |  |  |
| Hämeen ammattikorkeakoulu |  |  |
| Insinööriliitto IL ry |  |  |
| Itä-Suomen yliopisto |  |  |
| Julkisalan koulutettujen neuvottelujärjestö JUKO ry |  |  |
| Julkisten ja hyvinvointialojen liitto JHL ry |  |  |
| Jyväskylän ammattikorkeakoulu |  |  |
| Jyväskylän yliopisto |  |  |
| Kaakkois-Suomen ammattikorkeakoulu |  |  |
| Kajaanin ammattikorkeakoulu |  |  |
| Kansallinen koulutuksen arviointikeskus (Karvi) |  |  |
| Karelia-ammattikorkeakoulu |  |  |
| Keskuskauppakamari |  |  |
| Kunta- ja hyvinvointialuetyönantajat KT |  |  |
| Kuntaliitto |  |  |
| Lab-ammattikorkeakoulu |  |  |
| Lapin ammattikorkeakoulu |  |  |
| Lapin yliopisto |  |  |
| Lappeenrannan–Lahden teknillinen yliopisto LUT |  |  |
| Laurea-ammattikorkeakoulu |  |  |
| Maa- ja metsätaloustuottajain Keskusliitto MTK ry |  |  |
| Metropolia Ammattikorkeakoulu |  |  |
| Opetusalan Ammattijärjestö OAJ |  |  |
| Opetushallitus |  |  |
| Oulun ammattikorkeakoulu |  |  |
| Oulun yliopisto |  |  |
| Professoriliitto |  |  |
| Satakunnan ammattikorkeakoulu |  |  |
| Savonia-ammattikorkeakoulu |  |  |
| Seinäjoen ammattikorkeakoulu |  |  |
| Sisäministeriö |  |  |
| Sivistysala ry - Sivista |  |  |
| Sosiaali- ja terveysministeriö |  |  |
| Suomalainen Tiedeakatemia |  |  |
| Suomen Akatemia |  |  |
| Suomen ammattiin opisklevien liitto SAKKI ry |  |  |
| Suomen Ammattiliittojen Keskusjärjestö SAK ry |  |  |
| Suomen Kansanopistoyhdistys – Finlands Folkhögskolförening ry |  |  |
| Suomen Kesäyliopistot ry |  |  |
| Suomen lukiolaisten liitto SLL |  |  |
| Suomen Opiskelija-Allianssi OSKU ry |  |  |
| Suomen opiskelijakuntien liitto SAMOK ry |  |  |
| Suomen Tiedeakatemiat |  |  |
| Suomen Tiedeseura |  |  |
| Suomen yliopistojen rehtorineuvosto UNIFI ry |  |  |
| Suomen ylioppilaskuntien liitto SYL ry |  |  |
| Suomen yrittäjät |  |  |
| Svenska handelshögskolan |  |  |
| Svenska Tekniska Vetenskapsakademien i Finland STV |  |  |
| Taideyliopisto |  |  |
| Tampereen ammattikorkeakoulu |  |  |
| Tampereen yliopisto |  |  |
| Tekniikan Akateemiset TEK |  |  |
| Tiedonjulkistamisen neuvottelukunta TJNK |  |  |
| Tieteellisten seurain valtuuskunta TSV |  |  |
| Tieteentekijöiden liitto |  |  |
| Tilastokeskus |  |  |
| Toimihenkilökeskusjärjestö STTK ry |  |  |
| Turun ammattikorkeakoulu |  |  |
| Turun yliopisto |  |  |
| Tutkimuksen vaikuttavuuden tukisäätiö |  |  |
| Tutkimuseettinen neuvottelukunta TENK |  |  |
| Tutkimuslaitosten yhteenliittymä Tulanet |  |  |
| Työ- ja elinkeinoministeriö |  |  |
| Vaasan ammattikorkeakoulu |  |  |
| Vaasan yliopisto |  |  |
| Valtiovarainministeriö |  |  |
| Yliopistojen ja tutkimusalan henkilöstöliitto YHL ry |  |  |
| Yliopistojen opetusalan liitto YLL ry |  |  |
| Yrkeshögskolan Arcada |  |  |
| Yrkeshögskolan Novia |  |  |
| Åbo Akademi |  |  |

**Valtioneuvoston asetus ammattikorkeakouluista annetun valtioneuvoston asetuksen muuttamisesta**

**1. Asetusluonnoksen 12 §:ssä esitetään, että ammattikorkeakoululain 43 §:n 3 momentissa tarkoitetusta perusrahoituksesta 95 prosenttia määräytyisi toiminnan laajuuden, laadun ja vaikuttavuuden perusteella ja 5 prosenttia muiden koulutuspolitiikan sekä tutkimus- ja kehittämispolitiikan tavoitteiden perusteella (strategiaperusteinen rahoitus). Koulutuksen perusteella määräytyväksi rahoitusosuudeksi esitetään 75 % ja tutkimus-, kehittämis- ja innovaatiotoiminnan perusteella määräytyväksi rahoitusosuudeksi 20 %.** Pidättekö esitettyä rahoitusperusteiden keskinäistä painoarvoa tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 1:

**2. Koulutuksen rahoitusosuuteen (13 §) esitetään lisättäväksi rahoitusosuus, joka perustuu uusiin opiskelijoihin, jotka eivät ole aikaisemmin suorittaneet Suomen koulutusjärjestelmän mukaista korkeakoulututkintoa tai vastaanottaneet korkeakoulututkintoon johtavaa opiskelupaikkaa.**Pidättekö ehdotusta tarkoituksenmukaisena?

* Kyllä
* Ei
* Ei kantaa

Rahoitustekijän osuudesta kysytään erikseen kysymyksessä 6

Näkemyksiä, muutosehdotuksia tai muuta kommentoitavaa ehdotukseen 2:

**3. Strategiaperusteisen rahoituksen (14 §) määräytymisperusteita esitetään muutettavaksi siten, että siitä poistettaisiin valtioneuvoston korkeakoulu- ja tiedepoliittisia tavoitteita tukeva osuus (ns. ohjelmarahoitus). Jatkossa strategiarahoitus perustuisi korkeakoulun strategiaa ja uudistumista tukevaan osuuteen.**Pidättekö ehdotusta tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 3:

**4. Muuta lausuttavaa valtioneuvoston asetusluonnokseen**

**Opetus- ja kulttuuriministeriön asetus ammattikorkeakoulujen perusrahoituksen laskentakriteereistä**

**5. OKM asetuksen 1 §:ssä ja liitteessä esitetään koulutuksen rahoitusosuuden laskentakriteereiksi ja niiden painoarvoiksi seuraavia:**

1. Ammattikorkeakoulussa aloittaneiden uusien ensikertaisten opiskelijoiden lukumäärä 3 %
2. Ammattikorkeakoulussa suoritettujen ammattikorkeakoulututkintojen lukumäärä 56 %
3. Avoimessa ammattikorkeakouluopetuksessa, erillisinä opintoina, maahanmuuttajien valmentavassa koulutuksessa ja erikoistumiskoulutuksessa suoritettujen opintopisteiden yhteismäärä 5 %
4. Ammatillisen opettajankoulutuksen opintokokonaisuuden suorittaneiden lukumäärä 2 %
5. Korkeakoulujen välisten yhteistyösopimusten perusteella suoritettujen opintopisteiden määrä 1 %
6. Valtakunnallisen opiskelijapalautekyselyn vastauspisteiden yhteismäärä 3 %
7. Ammattikorkeakoulututkinnon suorittaneiden työllisten määrä Suomessa vuosi valmistumisen jälkeen 2 %
8. Valtakunnallisen uraseurantakyselyn vastauspisteiden yhteismäärä 3 %

Pidättekö ehdotusta tarkoituksenmukaisena?

* Kyllä
* Ei
* Ei kantaa

Huom. Sellaisista yllä olevista rahoituskriteereistä ja niiden rahoitusosuuksista, joihin ehdotuksessa kohdistuu muutoksia, on omat kysymyksensä tässä kyselyssä.

Näkemyksiä, muutosehdotuksia tai muuta kommentoitavaa ehdotukseen 5:

**6. Uusien ensikertaisten opiskelijoiden lukumäärää koskevan uuden laskentakriteerin painoarvo olisi 3 %.**Tämä toteutettaisiin siirtona avoimessa ammattikorkeakouluopetuksessa, maahanmuuttajien valmentavassa koulutuksessa, erillisinä opintoina ja erikoistumiskoulutuksessa suoritettuja opintopisteitä koskevasta rahoitustekijästä, jonka painoarvo olisi esityksen mukaan 5 % (nykyisin 8 %).

Uusien esikertaisten opiskelijoiden lukumäärää koskevan laskenta suoritettaisiin viimeisen käytettävissä olevan vuoden (kesäkuun tilanne) toteutuman perusteella.

Pidättekö ehdotusta uudesta rahoitustekijästä tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 6:

**7. Ammattikorkeakoulussa kalenterivuonna suoritettujen ammattikorkeakoulututkintojen lukumäärä -rahoitustekijän painoarvon esitetään pysyvän ennallaan. Rahoitustekijän laskentaan esitetään tarkennuksia:**

* Ammattikorkeakoulututkintojen lukumäärää painotettaessa tutkinnon suorittamisaikaa ja toisen saman tasoisen tutkinnon suorittamista koskeviin kertoimiin esitetään muutoksia. Momentin mukaan tutkintojen lukumäärää laskettaessa ammattikorkeakoululain 14 §:ssä tarkoitetussa tavoitteellisessa suorittamisajassa suoritettujen tutkintojen lukumäärää painotettaisiin kertoimella 1,8 (nykyisin 1,5).
* Jos tutkinnon suorittanut on aiemmin suorittanut suomalaisessa korkeakoulussa alemman korkeakoulututkinnon tai ammattikorkeakoulututkinnon, toista tutkintoa painotettaisiin lisäksi kertoimella 0,5 (nykyisin 0,7). Muut laskennan kertoimet pysyisivät ennallaan.
* Teknisenä muutoksena kerroinluokan 1 tutkintoja ei enää jatkossa listattaisi asetuksen liitteessä vaan ryhmään C (kerroin 1) sisältyisivät kaikki sellaiset tutkinnot, jotka eivät sisälly A (kerroin 3) tai B (kerroin 1,75). Muutos ei vaikuttaisi korkeakoulujen välisiin rahoitussuhteisiin, mutta sillä vältettäisiin tarpeeton asetusmuutos sopimuskauden aikana, mikäli käyttöön otetaan uusi tutkintonimike, joka ei sijoitu ryhmiin A tai B.
* Artenomi (AMK) -tutkinto nostettaisiin samaan kerroinluokkaan 1,75 muotoilija (AMK) -tutkinnon kanssa. Muihin kerroinluokkiin ei esitetä muutoksia.

Pidättekö ehdotusta tavoiteaikakertoimen nostamisesta (1,8) tarkoituksenmukaisena?

* Kyllä
* Ei
* Ei kantaa

Pidättekö ehdotusta toisen saman tasoisen tutkinnon kertoimen pienentämisestä (0,5) tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 7:

**8. Rahoituslaskennassa avoimen opintopisteistä huomioitaisiin vain ne, joiden tekijällä suomalainen henkilötunnus.**Rajaus edellyttää tiedonkeruumuutoksia ja se tulisi voimaan v. 2024 suoritetuista opintopisteistä alkaen.

Pidättekö ehdotusta tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 8:

**9. OKM asetuksen 2 §:ssä ja sen liitteessä esitetään tutkimus-, kehittämis- ja innovaatiotoiminnan rahoitusosuuden laskentakriteerien tekijöiksi ja painoarvoiksi:**1.    Tutkimus- ja kehittämistoiminnan ulkopuolinen rahoitus 12 %
2.    Suoritettujen ylempien ammattikorkeakoulututkintojen lukumäärä 6 %
3.    Julkaisujen, julkisen taiteellisen ja taideteollisen tuotannon, audiovisuaalisten aineistojen sekä tieto- ja viestintäteknisten ohjelmien lukumäärä 2 %

Pidättekö ehdotusta tarkoituksenmukaisena?

* Kyllä
* Ei
* Ei kantaa

Huom. Sellaisista yllä olevista rahoituskriteereistä ja niiden rahoitusosuuksista, joihin ehdotuksessa kohdistuu muutoksia, on omat kysymyksensä tässä kyselyssä.

Näkemyksiä, muutosehdotuksia tai muuta kommentoitavaa ehdotukseen 9:

**10. Tutkimus- ja kehittämistoiminnan ulkopuolista rahoitusta koskevan laskentakriteerin painoarvoa ehdotetaan nostettavaksi 12 %:iin (nykyisin 11 %).**
AMK-profiloitumisrahoitus (10 miljoonaa euroa) siirrettäisiin osaksi laskennallista rahoitusta, mistä johtuen TKI-rahoitustoiminnan osuutta tulee nostaa. Nosto toteutettaisiin laskemalla työllistymistä 1 vuosi valmistumisen jälkeen koskevan laskentakriteerin prosenttiosuutta 2 %:iin (nykyisin 3 %).

Pidättekö ulkopuolista rahoitusta koskevan laskentakriteerin painoarvon nostamista tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 10:

**11. Tutkimus- ja kehittämistoiminnan ulkopuolista rahoitusta koskevan laskentakriteerin laskentaan esitetään muutoksia. Ulkopuolisesta rahoituksesta painotettaisiin kertoimella 1,3 niitä rahoituksia, jotka on ilmoitettu seuraavissa opetus- ja kulttuuriministeriön tutkimusrahoitusta koskevan tiedonkeruun luokissa:**

1. suoraan Euroopan unionilta tuleva puiteohjelmarahoitus tai muu laadullisesti kilpailtu EU-rahoitus;
2. muu EU-rahoitus;
3. ulkomaiset rahastot ja säätiöt;
4. kansainväliset järjestöt;
5. muu ulkomainen rahoitus;
6. kotimaiset yritykset;
7. ulkomaiset yritykset.

Pidättekö ehdotusta tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 11:

**12. Julkaisutiedonkeruun luokkien laskentaan rahoituksessa ehdotetaan muutoksia. Luokkiin E1-E3, F ja I kuuluvien julkaisujen lukumäärää painotettaisiin kertoimella 0,4. Luokat E1-E3, F ja I ovat:**

* yleistajuiset artikkelit lehdessä tai kokoomateoksessa sekä yleistajuiset blogikirjoitukset (E1);
* yleistajuiset monografiat sekä vertaisarvioimattomat tieteelliset erillisteokset (E2);
* yleistajuiset toimitustyöt (E3);
* julkinen taiteellinen ja taideteollinen toiminta (F);
* audiovisuaaliset aineistot ja tieto- ja viestintätekniset ohjelmat (I).

Pidättekö ehdotusta tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 12:

**13. Korkeakoulujen vuosien 2025 ja 2026 rahoituksen laskentaan esitetään sisällytettäväksi muutosrajoitin.**Korkeakoulun rahoitus, joka ei sisällä strategiaperusteista rahoitusosuutta voisi vähentyä yhteensä enintään 3 prosenttia verrattuna edellisen vuoden rahoituksen tasoon, joka on suhteutettu rahoitusvuonna käytettävissä olevaan laskennalliseen rahoitukseen. Rajauksen laskennasta aiheutuva mahdollinen alijäämä jaettaisiin korkeakoulusektoreittain korkeakoulujen kesken niiden rahoituksen suhteessa.  Vastaava rajoitin oli voimassa vuosina 2021-2022.

Pidättekö ehdotusta tarkoituksenmukaisena?

* Kyllä
* Ei
* Ei kantaa

Näkemyksiä, muutosehdotuksia tai muuta kommentoitavaa ehdotukseen 13:

**Muuta lausuttavaa ehdotuksesta**

**14. Arvionne ehdotuskokonaisuuden vaikutuksista korkeakouluille, korkeakoulujärjestelmälle ja yhteiskunnalle**

**15. Mahdolliset muut huomiot ehdotuskokonaisuudesta tai asetusluonnoksista**

**Muuta lausuttavaa työryhmän ehdotuksista**

**16. Työryhmä teki myös ehdotuksia, joita ei säädetä asetuksilla. Näitä olivat mm.:**

* Yliopisto- ja ammattikorkeakoululait mahdollistavat sen, että OKM voi myöntää korkeakouluille myös tuloksellisuusrahoitusta korkeakoulun tuloksellisen toiminnan perusteella. Työryhmä ehdotti, että laskennallisen rahoitusmallin ulkopuolella otettaisiin käyttöön korkeakoulujen kesken kohdennettava erillinen kannustepalkkio vaikeammin mitattavien toimien kohdalle (esimerkiksi työ- ja opiskeluhyvinvointi, johtaminen, sidosryhmäyhteistyö). Kannustepalkkiota ei välttämättä kohdennettaisi joka vuosi. Tarkasteltavat teemat voisivat myös vaihdella vuosittain.
* Työryhmä katsoi, että tarvitaan syvällisempää tarkastelua isoista järjestelmätason muutostarpeista, sitä tukevista rahoitus- ja ohjauskäytänteisestä sekä tarvetta uudistamisen tutkimukselliseen tukeen. Tutkimus- ja arviointitietoa hyödyntävä valmistelu tulisi käynnistää mahdollisimman pian.

Mahdolliset huomiot työryhmän esittämistä muista ehdotuksista:

Linna Sirkku

Opetus- ja kulttuuriministeriö

Halonen Tomi

Opetus- ja kulttuuriministeriö